
ДО
ОБЩИНСКИ СЪВЕТ
БУРГАС



Д О К Л А Д Н А  З А П И С К А

ОТ ДИМИТЪР НИКОЛОВ
 КМЕТ НА ОБЩИНА БУРГАС

ОТНОСНО: Прекратяване на съсобственост, чрез продажба на общинската идеална част от недвижим имот – УПИ I-344 в кв. 32 по ПУП-ПРЗ на гр.Българово, община Бургас.

УВАЖАЕМИ ОБЩИНСКИ СЪВЕТНИЦИ,

В Община Бургас е постъпило заявление с вх.№ 94-01-22653/ 18.07.2023г. от К. Т. К., с искане за прекратяване на съсобственост в недвижим имот, находящ се в гр. Българово, община Бургас, представляващ УПИ I-344 в кв. 32 по ПУП-ПРЗ на населеното място. 
Към заявлението е приложен нотариален акт № 110, том IV, рег. № 3713, дело № 641/18.07.2006г., съгласно който заявителят е собственик на 300/700 кв. м идеални части от имот с планоснимачен № 751 по плана на гр.Българово, община Бургас, който имот заедно с имоти с пл. № № 748 и 749 образуват УПИ I-748,749,751 в кв. 32, целият с площ 2150 кв. м.
Със Заповед № 1799/04.07.2008г. на Заместник-кмет на Община Бургас е одобрено изменението на ПУП-ПРЗ на гр. Българово, Община Бургас в частта на УПИ I в кв. 32, състоящо се в промяна на уличните регулационни линии и обособяване на нови УПИ I-751, XVIII-751, XIX-749, XX-748, всички в кв. 32.
След процедираното изменение, площта на УПИ I-751 в кв. 32, по плана на населеното място е 337 кв. м.
Видно от служебно изготвено удостоверение с их. № 94-01-22653(2)/05.12.2023г. и комбинирана скица с изх. № В-186/12.10.2023г. на Дирекция ЦАУ „Възраждане“ при Община Бургас, УПИ I-751 в кв. 32 по ПУП-ПРЗ на гр. Българово съответства на част от бивш УПИ I и на част от улица в кв. 32 по недействащ план на населеното място от 1986г., на част от бивш парцел I-344 в бивш кв. 44 по недействащ план от 1966г. и на части от бивши парцели II-164 и III-165 в бивш кв. 40а по недействащ план от 1921г. 
Разликата от 37 кв. м между площта на УПИ – 337 кв. м и площта посочена в документа за собственост – 300 кв. м е общинска собственост, като същото е записано в баланса на площите в трасировъчния чертеж към изменението на ПУП-ПР и представлява придаваема идеална част от улица, поради промяна на уличната регулация от о.т. 95 до о.т. 97, като регулационната линия минава по съществуващите имотни граници.
За общинските идеални части е съставен Акт № 10374/10.01.2024г. за частна общинска собственост.
Със Заповед № РД-18-874/13.12.2019г. на ИД на АГКК са одобрени КККР на гр. Българово, община Бургас, като УПИ I-751 в кв. 32 по ПУП-ПРЗ на населеното място е отразен като ПИ с идентификатор 07332.501.751, с площ 336 кв. м.
Общинската идеална част от гореописания УПИ не отговаря на нормативните изисквания на чл.19 от ЗУТ за образуване на самостоятелен урегулиран поземлен имот, поради което е целесъобразно прекратяване на съсобствеността чрез продажба на частта на Община Бургас по пазарни цени.
Цитираният имот е включен в Програмата за управление и разпореждане с общинската собственост на Община Бургас за 2024г., приета по т. 2 от дневния ред на проведеното на 14.02.2024г. заседание на Общински съвет – Бургас (Протокол № 7), в частта на раздел II „Продажби по реда на ЗОС, без търг или конкурс“, точка 3 „Прекратяване на съсобственост по чл. 36, ал. 1, т. 2 от ЗОС, чрез продажба на общински идеални части“.
В изпълнение разпоредбите на чл.41, ал.2, във връзка с чл.22, ал. 3 от Закона за общинската собственост, е възложено на независим оценител на имоти, вписан в регистъра на независимите оценители, изготвяне на пазарна оценка на общинските 37/337 кв. м. идеални части от УПИ I-344 в кв. 32, по плана на гр. Българово, oбщина Бургас, определена в размер на 2 070,00 (две хиляди и седемдесет) лева, без ДДС.
Данъчната оценка на идеалната част от имота, предмет на продажба е 183,80 (сто осемдесет и три лв. и осемдесет ст.) лева.
Предвид изложеното, на основание правомощията ми по чл. 73, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, приет от Общински съвет –Бургас, и като взех предвид Решение на комисията, назначена с моя Заповед № 2895/23.08.2022г., прието с Протокол от 05.03.2024г., което подкрепям изцяло, предлагам Общински съвет - Бургас, на основание чл. 21, ал.1, т.8 от Закона за местното самоуправление и местната администрация, чл.36 от Закона за собствеността, чл.36, ал.1, т.2 от Закона за общинската собственост, чл.41, ал.1, т.2 и чл.42 от Наредбата за реда за придобиване, управление и разпореждане с общински имоти и вещи, приета от Общински съвет – Бургас да вземе следното 

Р Е Ш Е Н И Е:

Да се прекрати съсобствеността между Община Бургас и К.Т. К.в с ЕГН   и постоянен адрес:  , чрез продажба на общинските идеални части, актувани с Акт № 10374/10.01.2024г. за частна общинска собственост, представляващи 37/337 кв. м идеални части от УПИ I-344 в кв. 32 по действащия регулационен план на гр. Българово, община Бургас, целият с площ 337 кв. м, при граници на целия имот: север – улица, изток – УПИ XIX-749, юг – УПИ XVIII-751, запад – улица, отразен като ПИ с идентификатор 07332.501.751, целият с площ 336 кв. м по одобрени КККР на гр. Българово, община Бургас, при съседи на целия имот: 07332.501.1190, 07332.501.749, 07332.501.1472, 07332.501.1448, за сумата от 2 070,00 (две хиляди и седемдесет) лева, без ДДС. 
Приложение: Заявление с вх.№ 94-01-22653/18.07.2023г.; Нотариален акт № 110, том IV, рег. № 3713, дело № 641/18.07.2006г; Скица на имота по КК; Комбинирана скица с изх. № В-186/12.10.2023г. на Дирекция ЦАУ „Възраждане“ при Община Бургас; Удостоверение с изх. № 94-01-22653(2)/ 05.12.2023г.; Удостоверение за данъчна оценка; АЧОС № 10374/10.01.2024г; Протокол от 05.03.2024г; Експертна оценка;


ДИМИТЪР НИКОЛОВ
Кмет на Община Бургас

